The Merry-Go-Round Broke Down

«The Merry-Go-Round Broke Down» er en amerikansk sang, skrevet i 1937 av Cliff Friend og Dave Franklin. Den er mest kjent som temamelodi i tegnefilmserien Looney Tunes fra 1937 til 1969. Serien var produsert av Warner Bros. Cartoons

Originalversjonen inneholder et innledende vers som leder til sangens hoveddel: En ung mann forteller om sitt stevnemøte med en ung kvinne, hvor de går til en forøyelsespark og finner tid til å «tenne» på hverandre, mens de sitter på en karusell med funksjonsfeil. Selv om det ikke er noen verifiserte forbindelser, likner melodien meget på den tradisjonelle felelåten, «Chinese Breakdown». 

En tilpasset instrumentalversjon av sangens hovedmelodi ble tema under rulletekstene på begynnelsen og slutten av Looney Tunes-serien, mest minneverdig med Pelle Pigg som stotret «Th-th-that's all, folks!», mens melodien ble spilt på slutten av hver tegnefilm.

En annen vokalversjon, fremført av Daffy Duck (med stemmen til Mel Blanc), kunne høres i Daffy Duck & Egghead,Daffy Duck & Egghead (1938) hos Internet Movie Database en film fra 1938 i serien, Merrie Melodies, en søsterserie til the Looney Tunes, omtrent fem minutter inn i tegnefilmen.

Daffy fremførte også en spesielt modifisert versjon av sangen i Looney Tunes-kortfilmen, Boobs in the Woods (1950).Boobs in the Woods (1950) hos Internet Movie Database

Låten gjorde en «cameo»-opptreden i Merrie Melodies-tegnefilmen, Aviation Vacation (1941).

I 1962 ble en mer moderne atonal variant av temaet arrangert av Wiliam Lava til bruk i de oppdaterte åpningssekvensene i de nye Looney Tunes- og Merrie Melodies-kortfilmene.

Sangen fikk nytt liv i filmen Hvem lurte Roger Rabbit (Who Framed Roger Rabbit) (1988), en blanding av animasjons- og realfilm, basert på tegnefilmene fra 1940-tallet. «The Merry-Go-Round Broke Down» ble fremført to ganger i filmen: først av tegnefilmfiguren Roger Rabbit (med stemmen til Charles Fleischer) og senere av hans menneskepartner Eddie Valiant (Bob Hoskins), mens Eddie forsøkte å tvinge Judge Dooms røyskatthåndlangere til å le seg ihjel.Who Framed Roger Rabbit (1988) hos Internet Movie Database Teksten i begge sekvensene ble skrevet spesielt for filmen.

En instrumentalversjon av låten forekom også i Gremlins 2: The New Batch (1990),Gremlins 2: The New Batch (1990) hos Internet Movie Database som åpnet og sluttet med figurer fra Looney Tunes-tegnefilmene som samhandlet med hverandre, på slutten av Space Jam (1996)Space Jam (1996) hos Internet Movie Database og i Looney Tunes: Back in Action (2003).Looney Tunes: Back in Action (2003) hos Internet Movie Database 

 Annet 
I slutten av 1960- og begynnelsen av 1970-årene brukte The Grateful Dead – som tilfeldigvis hadde platekontrakt mned Warner Bros. Records på den tiden – dette stykket av og til som fyllmateriale, mens én eller flere medlemmer av bandet stemte instrumentene.
«The Merry-Go-Round Broke Down» ble innspilt av det britiske folk-bandet Puewackett med sang av Rosie Cross. Den ble utgitt på LP-platen, The Man in the Moon Drinks Claret (Familiar 42), i 1982. Coveropplysningene skrev: «Finding love for only a dime' . . . A 'Looney Tune' based on a Roy Fox recording from the 1930s».

 Norsk versjon 
Tola har skrevet en norsk tekst. På norsk bærer den tittelen «Karusellen går hurra mig rundt».

 Innspilling 
Steinar Jøraandstad med Kr. Haugers Danseorkester. Utgitt på 78-platen Odeon A 180 912 D-3409

 Referanser 

Javna, John (1985): The TV Theme Song Sing-Along Book, Volume 2'', St. Martin's, ISBN 0-312-78218-7

Kategori:Sanger fra USA
Kategori:Sanger fra 1937